wickkiey/tamil-wikipedia-chunked huggingface dataset:
# ஈவ்லின் ரத்தினம் பண்பாடுகளிடை ஆய்வுகளுக்கான நிறுவனம்

## வரலாறு

ஜேம்சு டி. ரத்தினம் பல்கலைக்கழக அன்பளிப்புக்கள், ஆய்வாளர்கள், முன்னணிச் சட்டத்துறை சார்ந்தோர், வணிகத் துறையினர் போன்றோரிடமிருந்து பெற்ற ஏராளமான நூல்களையும் ஆய்வுக் கட்டுரைகளையும் சேகரித்து வைத்திருந்தார். ஆய்வாளர்கள் பலர் இவரது நூலகத்தைப் பயன்படுத்தி வந்தனர். இந்நிறுவனம் ஜேம்சு ரத்தினம் ஆய்வு, கல்வி என்பவற்றின்மீது கொண்டிருந்த விருப்புக்குச் சான்றாகவும், கல்விக்கான ஊக்கப்படுத்தலுக்காகவும் அமெரிக்க மிசனின் கட்டுப்பாட்டின் கீழ் இயங்கி வருகிறது.
# சுமன் சஹாய்

**சுமன் சகாய்** (*Suman Sahai*) ஒரு இந்திய செயற்பாட்டாளர் மற்றும் இந்தியாவில் மரபணு குறித்த பிரச்சாரத்தின் இயக்குநர்.
# சுமன் சஹாய்

## வாழ்க்கை

சகாய் முதுகலை முனைவர் பட்டத்தை இந்திய வேளாண் ஆராய்ச்சிக் கழகத்தில் 1975 ஆம் ஆண்டு பெற்றார். பின்னர் ஆல்பர்ட்டா பல்கலைக்கழகம், சிக்காகோ பல்கலைக்கழகம், ஐடல்பேர்க் பல்கலைக்கழகம் ஆகியவற்றில் பணியாற்றினார். ஐடல்பேர்க் பல்கலைக்கழகத்தில், அவர் மனித மரபியல் ஆராய்ச்சியைத் தொடங்கினார். சகாய் 40 கட்டுரைகளைச் சமர்ப்பித்தார். இதில் பெரும்பாலான மரபியல் ரீதியான கொள்கை வெளியிட்டார். இது மரபணு மாற்றப்பட்ட உயிரினங்கள் தொடர்பான கொள்கையில் பெரும் மாற்றத்தை உருவாக்கியது.
# சுமன் சஹாய்

## செயற்பாடுகள்

சகாய் லட்சகணக்கான விவசாயிகளின் ஒன்றுமித்த குரலாக திகழ்க்கிறார். இவர் வேம்பு மற்றும் மஞ்சள் காப்புரிமைக்கு எதிராக குரல் கொடுத்தவர். அவர் இயற்கையின் தொழில்நுட்பம் மனித குலத்தின் தேவைகளைப் பூர்த்தி முடியும் என்று நம்புகிறார்.
# சுமன் சஹாய்

## சர்ச்சைகள்

ஏப்ரல் 2013 இல் சகாய், அவரது 1986 ஆம் ஆண்டின் ஐடெல்பர்க் பல்கலைக்கழக ஆய்வில் பிறரது படைப்புகளைத் தனதாகக் கையாண்டுள்ளதாகக் குற்றச்சாட்டுக்கு உள்ளானார். அதோடு உண்மையில் ஐடெல்பர்க் பல்கலைக்கழகப் பேராசியராகப் பணியாற்றாமல் தன்னைத்தானே அவ்வாறு போலியாகக் காட்டிக்கொண்டார் என்ற குற்றச்சாட்டுக்கும் ஆளானார்.
# கீழே இறக்கப்பட்ட வழிகாட்டி

**கீழே இறக்கப்பட்ட வழிகாட்டி** (*Dropping the Pilot*) 29 மார்ச் 1890 அன்று சர் ஜான் டெலிலால் வரையப்பட்டு, ’பன்ச்’ என்ற பிரித்தானிய பத்திரிகையில் வெளியிடப்பட்ட ஒரு அரசியல் கேலிச் சித்திரம். இது ஜனாதிபதி ஒட்டோ ஃபொன் பிஸ்மார்க் ஒரு கப்பலில் இருந்து வெளியேறுவதை ஜெர்மன் பேரரசர் வில்ஹெல்ம் II நோக்குவதாக உள்ளது. பிஸ்மார்க் மற்றும் வில்ஹெல்ம் இடையே கருத்து வேறுபாடு ஏற்பட்டதால் ஓட்டோ வொன் பிஸ்மார்க் ராஜினாமா செய்தார். ராஜினாமா செய்த பின் அவர் ஹாம்பர்க் அருகில் உள்ள எஸ்டேடில் 1898 ஜூலை 30ஆம் தேதி இறந்தார்.  
இந்த கேலிச்சித்திரம் ஜெர்மனியில் நன்கு அறியப்பட்ட ஒன்றாகும். இது அங்கு வரலாற்றுப் பாடப்புத்தகங்களில் இடம் பெற்றுள்ளது.
# ஜலந்தர் மாவட்டம்

**ஜலந்தர் மாவட்டம்** (*Jalandhar district*), இந்திய பஞ்சாபில் உள்ளது. இதன் தலைமையகம் ஜலந்தரில் உள்ளது.
# ஜலந்தர் மாவட்டம்

## அரசியல்

இந்த மாவட்டத்தில் ஒன்பது சட்டமன்றத் தொகுதிகள் உள்ளன..
அவை:
- பில்லவுர் சட்டமன்றத் தொகுதி
- நகோதர் சட்டமன்றத் தொகுதி
- ஷாகோட் சட்டமன்றத் தொகுதி
- கர்தார்பூர் சட்டமன்றத் தொகுதி
- மேற்கு ஜலந்தர் சட்டமன்றத் தொகுதி
- மத்திய ஜலந்தர் சட்டமன்றத் தொகுதி
- வடக்கு ஜலந்தர் சட்டமன்றத் தொகுதி
- ஜலந்தர் பாளையம் சட்டமன்றத் தொகுதி
- ஆதம்பூர் சட்டமன்றத் தொகுதி
இவை அனைத்தும் ஜலந்தர் மக்களவைத் தொகுதிக்கு உட்பட்டவை.
# சமசயனிக் அமிலம்

**சமசயனிக் அமிலம்** (*isocyanic acid*) என்பது HNCO என்ற மூலக்கூற்று வாய்ப்பாடு கொண்ட ஒரு கரிமச் சேர்மமாகும். இது 1830 ஆண்டில் இலைபிக் மற்றும் பிரெடரிக் வோலர் ஆகியோரால் கண்டறியப்பட்டது. நிறமற்ற இச்சேர்மம் விரைந்து ஆவியாகும் தன்மையும் நச்சுத்தன்மையும் கொண்டது ஆகும். 23.5 பாகை செல்சியசு வெப்பநிலையில் இது கொதிக்கத் தொடங்கும். உயிரியல் மற்றும் கரிம வேதியியலில் கார்பன், ஐதரசன், நைட்ரசன் மற்றும் ஆக்சிசன் ஆகிய நான்கு பொதுவாக அறியப்பட்டுள்ள தனிமங்களும் இணைந்து அதிக நிலைப்புத்தன்மையுடன் காணப்படுவது சமசயனிக் அமிலம் ஆகும்.
# சமசயனிக் அமிலம்

## தயாரிப்பு மற்றும் வினைகள்

பொட்டாசியம் சயனேட்டு போன்ற சேர்மங்களிலுள்ள சயனேட்டு எதிரயனியை வளிம நிலையிலுள்ள ஐதரசன் குளோரைடு அல்லது ஆக்சாலிக் அமிலத்தின் உதவியினால் புரோட்டானேற்றம் செய்து சமசயனிக் அமிலத்தைத் தயாரிக்கலாம்.  
: H<sup>+</sup> + NCO<sup><big><big>-</big></big></sup> → HNCO  
உயர் வெப்பநிலைகளில் முப்படிச் சேர்மமான சயனூரிக் அமிலத்தை வெப்பச்சிதைவுக்கு உட்படுத்தியும் சமசயனிக் அமிலத்தைத் தயாரிக்கலாம்.  
: C<sub>3</sub>H<sub>3</sub>N<sub>3</sub>O<sub>3</sub> → 3 HNCO  
சமசயனிக் அமிலம் நீராற்பகுப்பு வினைக்கு உட்பட்டு கார்பனீராக்சைடு மற்றும் அமோனியாவாக பிரிகிறது.  
: HNCO + H<sub>2</sub>O → CO<sub>2</sub> + NH<sub>3</sub>  
போதுமான அடர்த்தி கொண்ட சமசயனிக் அமிலம் சில்படிமமாதல் வினையில் ஈடுபட்டு சயனூரிக் அமிலம் மற்றும் சையமெலைடு என்ற பல்லுறுப்பிகளைத் தருகிறது. இச்சேர்மங்கள் வழக்கமாக திரவ அல்லது வளிம நிலை வினை விளை பொருட்களாகப் பிரித்தெடுக்கப்படும். ஈதர் மற்றும் குளோரினேற்றம் செய்யப்பட்ட ஐதரோகார்பன்கள் போன்ற வினைத்திறன் குறைந்த கரைப்பான்களில் கரைக்கப்பட்ட சமசயனிக் அமிலம் நிலைப்புத் தன்மையுடன் காணப்படுகிறது.  
இது அமீன்கள்Iஅமீன்களுடன் வினைபுரிந்து கார்பமைடுகள் எனப்படும் யூரியாவைத் தருகிறது.  
:HNCO + RNH<sub>2</sub> → RNHC(O)NH<sub>2</sub>.  
இவ்வினை கார்பமைடேற்றம் என்ற பெயரால் குறிக்கப்படுகிறது.  
எலக்ட்ரான்கள் மிகுந்துள்ள வினைல் ஈதர்களுடன் சமசயனிக் அமிலம் வினைபுரிந்து அவற்றுடன் தொடர்புடைய சமசயனேட்டுகளைத் தருகிறது.  
சமசயனிக் அமிலம் பனிப்புகை, சிகரெட் புகை போன்ற வெவ்வேறு வகையான புகை வடிவங்களில் இடம்பெற்றுள்ளது. பொருண்மை நிரல் ஆய்வு முடிவுகள் இதை உறுதிப்படுத்துகின்றன. இச்சேர்மம் எளிதாக நீரில் கரைந்து நுரையீரல் பாதிப்புகளை உண்டாக்கி உடல்நலக் கேட்டை விளைவிக்கும்.
# சமசயனிக் அமிலம்

## சமபகுதியம்: சயனிக் அமிலமும் பல்மினிக் அமிலமும்

சமசயனிக் அமிலம் கொண்டுள்ள திடப்பொருட்களின் தாழ்வெப்பநிலை ஒளிச்சிதைவு வினை சயனிக் அமிலம் அல்லது ஐதரசன் சயனைடின் இருப்பைக் காட்டுகிறது. இது சமசயனிக் அமிலத்தின் இயங்குச் சமநிலைப்படியாகும். தூய்மையான சயனிக் அமிலத்தைத் தனிமைப்படுத்த முடியாத காரணத்தால் பெரும்பாலும் சமசயனிக் அமிலமே வினைகளுக்கான கரைப்பானாகப் பயன்படுகிறது..
# இந்திரா இந்துசா

**இந்திரா இந்துசா** *(Indira Hinduja)* இந்தியாவைச் சேர்ந்த ஒரு மகப்பேறு மருத்துவர் ஆவார். மும்பையைச் சேர்ந்த இவர் மகப்பேறியல் மற்றும் மலட்டுத்தன்மை பிரிவுகளில் சிறப்பு மருத்துவ நிபுணராக கருதப்படுகிறார். பாலின உயிரணுக்களை கருப்பை இணைப்புக் குழாய்க்குள் செலுத்தும் நுட்பத்தின் விளைவாக 1988 ஆம் ஆண்டு சனவரி மாதம் 4 ஆம் தேதி இந்தியாவின் முதலாவது குழந்தையை பிறக்க வைத்தார். முன்னதாக இவர் 1986 ஆம் ஆண்டு ஆகத்து 6 ஆம் தேதி கிங் எட்வர்ட் நினைவு மருத்துவமனையில் இந்தியாவின் இரண்டாவது வெளிச் சோதனை முறை கருக்கட்டல் மூலம் சோதனைக் குழாய் குழந்தையை பிரசவிக்க வைத்தார். மாதவிடாய் நின்றுவிட்ட பெண்களுக்கும், முன்கூட்டியே கருப்பையை இழந்த நோயாளிகளுக்கும் கருமுட்டை தானம் எனும் கருத்தறிப்பு நுட்பத்தை உருவாக்கிய பெருமைக்கூறியவராகவும் இந்துசா கருதப்படுகிறார். கருமுட்டை தான நுட்பம் வழியாக நாட்டின் முதலாவது குழந்தையை 1991 ஆம் ஆண்டு சனவரி 24 ஆம் தேதி பிரசவிக்க வைத்தார்.
# இந்திரா இந்துசா

## கல்வி

மனிதர்களில் செயற்கை முறை கருவூட்டல் மற்றும் கருமுட்டை பரிமாற்றம் என்ற தலைப்பில் ஆராய்ச்சி மேற்கொண்டு மும்பை பல்கலைக்கழகத்தில் முனைவர் பட்டம் பெற்றார். மும்பையிலுள்ள பி.டி.இந்துசா மருத்துவமனையில் முழுநேர மகப்பேறியல் மற்றும் மகப்பேறு மருத்துவராக இந்துசா பணியாற்றினார்.
# படகு கட்டுதல்

**படகு கட்டுதல்** பொறியியலின் பழைய பிரிவுகளில் ஒன்று.
# படகு கட்டுதல்

## பகுதிகள்

### நங்கூரம்

படகுகளில் பயன்படுத்தப்படும் நங்கூரமானது சங்கிலி போன்ற அமைப்பில் இருக்கும். இது படகுடன் இணைக்கப்பட்டிருக்கும். சங்கிலி அமைப்பிற்கு எடை சேர்க்க அதனுடன் பாறைகள் இணைக்கப்பட்டிருக்கும். நவீன காலத்தில் நங்கூரம் எஃகினால் செய்யப்படுகிறது.
# படகு கட்டுதல்

## கட்டுமான பொருட்கள் மற்றும் முறைகள்

### மரம்

பாரம்பரிய படகு கட்டுமான பொருளான மரம் மிதப்பு தன்மை அதிகம், மற்றும் கட்டுமானத்திற்கு எளிதாக இருப்பதாலும் இக்காலத்தில் சிறிய படகுகளில் அதிகம் பயன்படுத்தப்படுகிறது. படகு கட்டுமானத்தில் தேக்கு போன்ற மரங்கள் அதிகம் பயன்படுத்தப்படுகின்றன. மரங்கள் அழுகாமல் தடுக்க இயற்கை இரசாயன பொருட்கள் மரத்தில் தடவப்படுகின்றன.
# படகு கட்டுதல்

## கட்டுமான பொருட்கள் மற்றும் முறைகள்

### அலுமினியம்

அலுமினியம் பெரும்பான்மையான நாடுகளில் விலையுயர்ந்ததாக உள்ளதால் இது அதிமாக படகு கட்டுமானத்தில் பயன்படுத்தப்படவில்லை.
# படகு கட்டுதல்

## படகு கட்டுமான கருவிகள் மற்றும் பயன்கள்

சுத்தியல், வாள், துளையிடும் கருவி போன்றவை படகு கட்டுமானத்தில் பொதுவாக பயன்படும் கருவிகளாகும்.
# படகு கட்டுதல்

## படத்தொகுப்பு

</>
# ஜலந்தர் மக்களவைத் தொகுதி

**ஜலந்தர் மக்களவைத் தொகுதி** (*Jalandhar (Lok Sabha constituency*), இந்திய மக்களவைக்கான தொகுதியாகும். இது பஞ்சாபில் உள்ள 13 மக்களவைத் தொகுதிகளில் ஒன்று.
# ஜலந்தர் மக்களவைத் தொகுதி

## எல்லை வரையறை

இந்த மக்களவைத் தொகுதியின் எல்லைக்குள் உள்ள சட்டமன்றத் தொகுதிகளை கீழே காணவும்:  
- பில்லவுர் சட்டமன்றத் தொகுதி (பிலோர்)
- நகோதர் சட்டமன்றத் தொகுதி
- ஷாகோட் சட்டமன்றத் தொகுதி
- கர்தார்பூர் சட்டமன்றத் தொகுதி
- மேற்கு ஜலந்தர் சட்டமன்றத் தொகுதி
- மத்திய ஜலந்தர் சட்டமன்றத் தொகுதி
- வடக்கு ஜலந்தர் சட்டமன்றத் தொகுதி
- ஜலந்தர் பாளையம் சட்டமன்றத் தொகுதி
- ஆதம்பூர் சட்டமன்றத் தொகுதி  
அதாவது, ஜலந்தர் மாவட்டம் முழுவதும் இந்த மக்களவைத் தொகுதிக்குள் வரும்.
# தொல்பொருள் காட்சிச்சாலை, வவுனியா

**வவுனியா தொல்பொருள் காட்சிச்சாலை** அல்லது **வவுனியா தொல்லியல் அருங்காட்சியகம்** (*Archaeological Museum, Vavuniya*)இலங்கை வட மாகாணத்தின் தெற்கு எல்லையை அண்டி அமைந்துள்ள வவுனியா நகரில் உள்ள அருங்காட்சியகம் ஆகும். இது இலங்கைத் தொல்பொருள் திணைக்களத்தினால் நிறுவப்பட்டது. இந்தப் பிரதேச அருங்காட்சியகத்தில் வவுனியாவிலும் அதைச் சார்ந்த பகுதிகளிலும் கண்டெடுக்கப்பட்ட தொல்பொருட்கள் காட்சிக்கு வைக்கப்பட்டுள்ளன. இங்குள்ள தொல்பொருட்கள் ஐந்து முதல் எட்டாம் நூற்றாண்டு காலப்பகுதியைச் சேர்ந்தவை. இவற்றுள் புத்தர் சிலைகள், இந்து கடவுட்சிலைகள், சில கிறிஸ்து மதம் சார்ந்த பொருட்கள் என்பன அடங்குகின்றன.
# ஆண்டிமனி முப்புரோமைடு

**ஆண்டிமனி முப்புரோமைடு** *(Antimony tribromide )* என்பது SbBr<sub>3</sub> என்ற மூலக்கூற்று வாய்ப்பாடு கொண்ட ஒரு வேதிச் சேர்மமாகும். இச்சேர்மத்தில் ஆண்டிமனி +3 என்ற ஆக்சிசனேற்ற நிலையில் உள்ளது. ஆண்டிமனி டிரைபுரோமைடு என்ற பெயராலும் அழைக்கப்படுகிறது.
# ஆண்டிமனி முப்புரோமைடு

## தயாரிப்பு

ஆண்டிமனியை தனிம புரோமினுடன் வினைபுரியச் செய்வதால் அல்லது ஆண்டிமனி மூவாக்சைடை, ஐதரோ புரோமிக் அமிலத்துடன் வினைப்புரியச் செய்வதால் ஆண்டிமனி முப்புரோமைடைத் தயாரிக்க முடியும்.  
மாறாக ஆண்டிமனி சல்பைடு மற்றும் ஆண்டிமனி மூவாக்சைடு சேர்ந்த கலவையில் 250 பாகை செல்சியசு வெப்பநிலையில் புரோமினைச் செலுத்தினாலும் இதைத் தயாரிக்க முடியும்.
# ஆண்டிமனி முப்புரோமைடு

## பயன்கள்

பாலி எத்திலீன் போன்ற பல்லுறுப்பிகளுடன் இச்சேர்மத்தைச் சேர்த்து தீத்தடுப்பானாகப் பயன்படுத்தலாம். பிற ஆண்டிமனி சேர்மங்கள் தயாரிக்க ஒரு மூலப்பொருளாகவும் இது பயன்படுகிறது. வேதியியல் பகுப்பாய்வுகளில் நிறம் நிறுத்தியாகவும், மற்றும் சாயத் தொழிலிலும் இது பயன்படுகிறது.
# ஆண்டிமனி முப்புரோமைடு

## வேதிவினைகள்

இரண்டு வகையான படிக அமைப்புகளில் ஆண்டிமனி முப்புரோமைடு காணப்படுகிறது. இரண்டு அமைப்புகளும் சாய்சதுர சமச்சீரைக் கொண்டுள்ளன.
இளஞ்சூடான கார்பன் இருசல்பைடு கரைசலில் கலந்துள்ள ஆண்டிமனி முப்புரோமைடு விரைவாகக் குளிர்விக்கப்பட்டால் அது α-SbBr3 போன்ற ஊசிவடிவமாக படிகமாகிறது. பின்னர், மெல்லப் படிப்படியாக நிலைப்புத்தன்மை மிக்க β வடிவம்
பெறுகிறது.
ஆண்டிமனி முப்புரோமைடு தண்ணீரில் நீராற்பகுப்பு அடைந்து ஐதரோ புரோமிக் அமிலம் மற்றும் ஆண்டிமனி மூவாக்சைடாக மாறுகிறது.  
: 2 SbBr<sub>3</sub> + 3 H<sub>2</sub>O → Sb<sub>2</sub>O<sub>3</sub> + 6 HBr
# அனந்தபூர் சாகிப் மக்களவைத் தொகுதி

**அனந்தபூர் சாகிப் மக்களவைத் தொகுதி** (*Anandpur Sahib (Lok Sabha constituency*), இந்திய மக்களவைக்கான தொகுதியாகும். இது பஞ்சாபில் உள்ள 13 மக்களவைத் தொகுதிகளில் ஒன்று.
# அனந்தபூர் சாகிப் மக்களவைத் தொகுதி

## எல்லை வரையறை

இந்த தொகுதியில் 9 சட்டமன்றத் தொகுதிகளைச் சேர்ந்த அனைத்து ஊர்களும் சேர்க்கப்பட்டுள்ளன.
அவை:
- கட்சங்கர் சட்டமன்றத் தொகுதி
- பங்கா சட்டமன்றத் தொகுதி
- சாகீப்சதா அஜித்சிங் நகர் சட்டமன்றத் தொகுதி
- நவான் சகர் சட்டமன்றத் தொகுதி
- பலாச்சவுர் சட்டமன்றத் தொகுதி
- அனந்த்பூர் சாகிபு சட்டமன்றத் தொகுதி
- ரூப்நகர் சட்டமன்றத் தொகுதி
- சம்கவுர் சாகிப் சட்டமன்றத் தொகுதி
- கரட் சட்டமன்றத் தொகுதி
# அனந்தபூர் சாகிப் மக்களவைத் தொகுதி

## உறுப்பினர்

- 2009 முதல்: ரவனீத் கவுர் (இந்திய தேசிய காங்கிரசு)
# ராஜேஸ்வரி சாட்டர்ஜி

**ராஜேஸ்வரி சாட்டர்ஜி** (1922-2010) இந்தியாவின் முதல் பெண் அறிவியலாளர். இவர் நுண்ணலை மற்றும் உணர் பொறியியல் முன்னோடியாக திகழ்ந்தவர். இவர் 1949ஆம் ஆண்டு அமெரிக்காவில் உள்ள மிச்சிகன் பல்கலைகழகத்தில் முதுகலை பட்டத்தை மின் பொறியியல் துறையில் பெற்றார் . இந்திய அறிவியல் கழகத்தின் முதல் பெண் பேராசிரியரான. இவர் அக்கழகத்தின் மின் தொடர்பு பொறியியல் துறையின் தலைவராக ஓய்வு பெற்றார்.
# ராஜேஸ்வரி சாட்டர்ஜி

## விருதுகள்

- மவுண்ட்பேட்டன் பரிசு (இங்கிலாந்து) - சிறந்த கட்டுரைக்காக மின் மற்றும் வானொலி பொறியியல் கழகம் வழங்கியது.
- ஜே.சி. போஸ் நினைவு பரிசு - சிறந்த ஆராய்ச்சி கட்டுரைக்காக பொறியாளர்கள் நிறுவனத்தின் மூலம் வழங்கபட்டது.
- ராம்லால் வாத்வா விருது - சிறந்த ஆராய்ச்சி மற்றும் விரிவுரையின் மூலம் மின்னணுவியல் மற்றும் தொலைத்தொடர்பு துறையில் பெற்றார்.
# ராஜேஸ்வரி சாட்டர்ஜி

## இணைப்புகள்

- http://www.thehindu.com/thehindu/mp/2002/04/18/stories/2002041800540200.htm
- http://www.thehindu.com/todays-paper/tp-features/tp-fridayreview/on-her-own-terms/article805338.ece
# குர்தாஸ்பூர் மக்களவைத் தொகுதி

**குர்தாஸ்பூர் மக்களவைத் தொகுதி** (*Gurdaspur (Lok Sabha constituency)*)
இந்திய மக்களவைக்கான தொகுதியாகும். இது பஞ்சாபில் உள்ள 13 மக்களவைத் தொகுதிகளில் ஒன்று.
# குர்தாஸ்பூர் மக்களவைத் தொகுதி

## எல்லைகள்

இது 9 சட்டமன்றத் தொகுதிகளில் உள்ள அனைத்து ஊர்களையும் உள்ளடக்கியது.
அவை:
- சுஜான்பூர் சட்டமன்றத் தொகுதி
- போவா சட்டமன்றத் தொகுதி
- பதான்கோட் சட்டமன்றத் தொகுதி
- குர்தாஸ்பூர் சட்டமன்றத் தொகுதி
- தீனா நகர் சட்டமன்றத் தொகுதி
- காதீயான் சட்டமன்றத் தொகுதி
- பட்டாலா சட்டமன்றத் தொகுதி
- ஃபத்தேகட் சூட்டியாம் சட்டமன்றத் தொகுதி
- தேரா பாபா நானக் சட்டமன்றத் தொகுதி
# அம்ரித்சர் மக்களவைத் தொகுதி

**அம்ரித்சர் மக்களவைத் தொகுதி** (*Amritsar (Lok Sabha constituency*)), இந்திய மக்களவைக்கான தொகுதியாகும். இது பஞ்சாபில் உள்ள 13 மக்களவைத் தொகுதிகளில் ஒன்று.
# அம்ரித்சர் மக்களவைத் தொகுதி

## எல்லைகள்

இந்த தொகுதியில் 9 சட்டமன்றத் தொகுதிகளைச் சேர்ந்த அனைத்து ஊர்களும் சேர்க்கப்பட்டுள்ளன.
- அஜ்னாலா சட்டமன்றத் தொகுதி
- ராஜா சான்சி சட்டமன்றத் தொகுதி
- மஜீட்டா சட்டமன்றத் தொகுதி
- அமிர்தசரஸ் வடக்கு சட்டமன்றத் தொகுதி
- அமிர்தசரஸ் மேற்கு சட்டமன்றத் தொகுதி
- அமிர்தசரஸ் மத்திய சட்டமன்றத் தொகுதி
- அமிர்தசரஸ் கிழக்கு சட்டமன்றத் தொகுதி
- அமிர்தசரஸ் தெற்கு சட்டமன்றத் தொகுதி
- அட்டாரி சட்டமன்றத் தொகுதி
# பனிக்கட்டி வணிகம்

பகுதியில் பனிக்கட்டி வணிகம்; மேலிருந்து: அட்சன் ஆற்றங்கரையில் பனிக்கிடங்குகள்; நியூ யார்க் நகருக்கு இழுத்துச் செல்லப்படும் பனிப் படகுகள்; படகில் இருந்த பனிக்கட்டிகளை இறக்குதல்; கடலோடும் பெருங்கப்பல்களில் சரக்கு ஏற்றப்படுதல்; பனிக்கட்டிகளை நிறுத்தல்; பொது மக்களுக்கு பனிக்கட்டிகள் விற்பனை; வசதி படைத்தவர்களுக்கு விற்பனை; நிறைக்கப்படும் பனிப் பெட்டி; by F. Ray, *Harper's Weekly*, 30 ஆகத்து 1884]]  
**பனிக்கட்டி வணிகம்** அல்லது **உறைந்த நீர் வணிகம்** என்பது 19-ஆம் நூற்றாண்டில் அமெரிக்காவில் இருந்து இயற்கையாக உறைந்த பனிக்கட்டிகள் வெட்டி எடுக்கப்பட்டு உலகின் பல பகுதிகளுக்கும் அனுப்பப் பட்டு விற்பனை செய்யப்பட்டதைக் குறிக்கும். அமெரிக்காவின் பிரடெரிக் தீயூடர் என்பவரால் 1806-இல் இவ்வணிகம் தொடங்கப்பட்டது. சனவரி் மாதத்தில் அமெரிக்காவில் உள்ள ஏரிகள், குளங்கள் உறைந்து பனிக்கட்டி ஆகி விடும். இவற்றை வெட்டி எடுத்து கப்பலில் எடுத்துச் சென்று பல நாடுகளில் விற்பனை செய்தார். இந்தியாவுக்கும் இத்தகைய பனிக்கட்டிகள் அனுப்பப்பட்டு விற்பனை செய்யப்பட்டன. இதற்காக பனிக்கட்டிகளை சேமிப்பதற்காக கிடங்குகளும் கட்டப்பட்டன.  
இவ்வாறு அனுப்பப் பட்ட பனிக்கட்டிகள் விற்பனைக்கு வருகையில் ஏறத்தாழ பாதி உருகியிருக்கும்.
# பெரிலியம் கார்பைடு

**பெரிலியம் கார்பைடு** *(Beryllium carbide)* என்பது Be<sub>2</sub>C,என்ற மூலக்கூற்று வாய்ப்பாடு கொண்டிருக்கும் ஒர் உலோக கார்பைடு ஆகும். வைரத்திற்கு நிகரான பண்புகளும் கடினத்தன்மையும் கொண்ட சேர்மமாக இது விளங்குகிறது.
# பெரிலியம் கார்பைடு

## தயாரிப்பு

பெரிலியம், கார்பன் ஆகிய தனிமங்களை 900 பாகை செல்சியசு என்ற உயர் வெப்பநிலைக்கு மேல் சூடாக்கினால் பெரிலியம் கார்பைடைத் தயாரிக்கலாம். இதுபோலவே எரிலியம் ஆக்சைடை கார்பனுடன் சேர்த்து 1500 பாகை வெப்பநிலைக்குச் சூடுபடுத்தினால் ஒடுக்கவினை நிகழ்ந்தும் பெரிலியம் கார்பைடு உண்டாகிறது.  
:2BeO + 3C → Be<sub>2</sub>C + 2CO  
தண்ணீரில் பெரிலியம் கார்பைடு மிகவும்மெதுவாகச் சிதைவடைகிறது.  
:Be<sub>2</sub>C + 2H<sub>2</sub>O → 2BeO + CH<sub>4</sub>  
இச்சிதைவடையும் வீதம் கனிம அமிலங்களில் மீத்தேன் வாயுவை வெளியேற்றி வேகமாக நிகழ்கிறது.  
:Be<sub>2</sub>C + 4 H<sup>+</sup> → 2 Be<sup>2+</sup> + CH<sub>4</sub>  
இருந்தாலும் சூடான அடர் காரங்களில் இவ்வீதம் மிகவும் வேகமாக நிகழ்கிறது. இவ்வினையின் இறுதியில் காரவுலோக பெரிலேட்டும் மீத்தேனும் உருவாகின்றன.
:Be<sub>2</sub>C + 4OH<sup>−</sup> → 2 BeO<sub>2</sub><sup>2−</sup> + CH<sub>4</sub>
# அரசு ஈரோடு மருத்துவக் கல்லூரி

** அரசு ஈரோடு மருத்துவக் கல்லூரி** (*Govt. Erode Medical College*), இந்திய மருத்துவக் கழகத்தால் அங்கீகரிக்கப்பட்ட ஓர் அரசு மருத்துவக் கல்லூரி ஆகும். இந்தியாவின் தமிழ்நாடு மாநிலத்தில் ஈரோடு மாநகரை அடுத்துள்ள பெருந்துறையில் அமைந்துள்ளது. ஈரோடு மத்திய பேருந்து நிலையம் மற்றும் ஈரோடு சந்திப்பு தொடருந்து நிலையம் ஆகிய இடங்களில் இருந்து 20கி.மீ தொலைவில் இது அமைந்துள்ளது. ஈரோடு மாநகரப் பேருந்து வழித்தடங்களின் மூலம் போக்குவரத்தில் நன்கு இணைக்கப்பட்டுள்ளது.
# அரசு ஈரோடு மருத்துவக் கல்லூரி

## வரலாறு

ஈரோட்டை அடுத்துள்ள பெருந்துறையில் 1937ம் ஆண்டு நிர்வாக அனுமதி அளிக்கப்பட்டு, 1939ம் ஆண்டு முதல் 344.36ஏக்கர் நிலப்பரப்பில் காசநோய் சானிடோரியம் மருத்துவமனை செயல்பட்டு வந்தது. 1986இல் தமிழக சாலை போக்குவரத்து நிறுவனத்தின் சார்பில், போக்குவரத்து ஊழியர்களின் வாரிசுகள் பயன்பெறும் நோக்கில் ராமலிங்கம் காசநோய் மருத்துவமனை வளாகத்தை மருத்துவக்கல்லூரி அமைத்திட நிர்வாக அனுமதி அளித்தது தமிழ்நாடு அரசு. பணிகள் துவக்கப்பட்டு 1992ம் ஆண்டு முதல் சாலை மற்றும் போக்குவரத்து நிறுவனத்தின் மூலம் ஐ.ஆர்.டி. பெருந்துறை மருத்துவக்கல்லூரி செயல்பட்டு வந்தது. இந்தக் கல்லூரிக்கு இந்திய மருத்து கவுன்சில் 60 எம்.பி.பி.எஸ். இடங்களை அளித்துள்ளது. இதில் 18 இடங்கள் போக்குவரத்து கழக ஊழியர்களின் வாரிசுகளுக் மீதமுள்ள 42 இடங்களில் 9 இடங்கள் அகில இந்திய ஒதுக்கீட்டுக்காகவும், 33 இடங்கள் தமிழக மருத்துவக் கல்வி இயக்ககத்தால் நிரப்பப்பட்டு வந்தது. இந்த இடத்தில், 2008 முதல் மருத்துக் கல்லூரியுடன் ஓர் செவிலியர் கல்லூரியும் இணைக்கப்பட்டு செயல்பட்டு வருகிறது.  
இவ்வாறான நிலையில், தமிழக சாலை போக்குவரத்து நிறுவனத்தில் ஏற்பட்ட நிதி நெருக்கடியின் காரணமாக, இக்கல்லூரியை, 2018ஆம் ஆண்டு முதல் தமிழக அரசே ஏற்று, அரசு ஐ.ஆர்.டி. பெருந்துறை மருத்துவக் கல்லூரி என்ற பெயரில் செயல்பட்டு வந்தது.. 2020ஆம் ஆண்டு முதல், 'அரசு ஈரோடு மருத்துவக் கல்லூரி' எனப் பெயர் மாற்றம் செய்யப்பட்டு, அரசாணை பிறப்பிக்கப்பட்டுள்ளது.
# அரசு ஈரோடு மருத்துவக் கல்லூரி

## கல்லூரி

இந்தக் கல்லூரிக்கு இந்திய மருத்து கவுன்சில் 100 எம்.பி.பி.எஸ். இடங்களை அளித்துள்ளது. இதில் 30 இடங்கள் போக்குவரத்து கழக ஊழியர்களின் வாரிசுகளுக் மீதமுள்ள 70 இடங்களில் 15 இடங்கள் அகில இந்திய ஒதுக்கீட்டுக்காகவும், 55 இடங்கள் தமிழக மருத்துவக் கல்வி இயக்ககத்தால் நிரப்பப்படுகிறது.  
தற்போது இந்த அரசு ஈரோடு மருத்துவக் கல்லூரியும் மருத்துவமனையும் 208 ஏக்கர் பரப்பளவில் செயல்பட்டு வருகிறது.
# அரசு ஈரோடு மருத்துவக் கல்லூரி

## கல்லூரி

### பாடப் பிரிவுகள்

இக்கல்லூரியில் முதன்மைப் பட்டமாக, மருத்துவத்துறையின் இளநிலைப் பட்டமான எம்.பி.பி.எஸ். (M.B.B.S.,) பட்டப்படிப்பு உள்ளது. பட்டமேற்படிப்புகளாக பொது மருந்தியல், (M.D. General Medicine) பொது அறுவை மருத்துவம் (M.S. General), குழவியர் அறுவை மருத்துவம் (M.Ch.) உள்ளன. இங்கு மருத்துவப் பட்டயக் கல்விபடிப்புகளாக சில படிப்புகள் (D.G.O, D.C.H, D.A, ).  
மேலும் மருத்துவம் சார்புப் படிப்புகளான செவிலியர் படிப்புக்கு 60 இடங்களும் மற்றும் மருந்தாளுமை பட்டயப்படிப்புகளும் உள்ளன.
# அரசு ஈரோடு மருத்துவக் கல்லூரி

## கல்லூரி

### வசதிகள்

கல்லூரி, 10 க்கும் மேலான துறைகளில், தனியான நூலக வசதியுடனும், நல்ல மருத்துவ ஆய்வுக்கூடங்களுடனும் இயங்குகிறது. இக்கல்லூரியில், ஓர் ஆண்கள் விடுதியும், ஓர் பெண்கள் விடுதியும் உள்ளன. இக்கல்லூரியில், மிகப்பெரிய துடுப்பாட்ட மைதானமும், தனியான உள்ளரங்கமும் கல்விசாரா செயல்களுக்கு வசதிகள் செய்கின்றன.
# அரசு ஈரோடு மருத்துவக் கல்லூரி

## மருத்துவமனை

ஈரோட்டை அடுத்துள்ள பெருந்துறையில் 1937ஆம் ஆண்டு 344.36ஏக்கர் நிலப்பரப்பில் காசநோய்ப் பிரிவு உருவாக்கப்பட்டது. பின்னர் இது இராமலிங்கம் காசநோய் சானிடோரியம் (Ramalingam Tuberculosis Sanatorium) மருத்துவமனை எனப் பெயர் மாற்றம் செய்யப்பட்டது. 1992ம் ஆண்டு கல்லூரி உருவாக்கத்திற்குப் பின் கல்லூரி வளாகத்தில் கட்டப்பட்ட புதிய மருத்துவமனையுடன் அருகில் செயல்பட்டு வந்த இராமலிங்கம் காசநோய் (RTS Hospital) மருத்துவமனையும் இம்மருத்துவக் கல்லூரியுடன் இணைக்கப்பட்டது.
# அரசு ஈரோடு மருத்துவக் கல்லூரி

## இதனையும் காண்க

தந்தை பெரியார் அரசு மருத்துவமனை, ஈரோடு
# இ-02 அதிவேக நெடுஞ்சாலை (இலங்கை)

**கொழும்பு புறச்சுற்றுவட்ட அதிவேக நெடுஞ்சாலை** (Colombo Outer Circular Expressway, **புறச்சுற்றுவட்ட நெடுஞ்சாலை** அல்லது **ஆர்தர் சி கிளார்க் அதிவேக நெடுஞ்சாலை** எனவும் அழைக்கப்படுகின்றது ), கொழும்பு நகரைச்சுற்றி அமைக்கப்பட்டுக்கொண்டிருக்கும் அதிவேக நெடுஞ்சாலை ஆகும். தூரமுடைய இந்நெடுஞ்சாலை தெற்கு அதிவேக நெடுஞ்சாலை, விமானநிலைய அதிவேக நெடுஞ்சாலை ஆகியவற்றை இணைப்பதுடன் திட்டமிடப்பட்டுள்ள வடக்கு அதிவேக நெடுஞ்சாலையையும் இணைக்கக் கூடியதாக அமைக்கப்படுகிறது. இத்திட்டம் ஜப்பான் பன்னாட்டு ஒத்துழைப்பு முகவர் நிறுவனத்தின் நிதியுதவியில் செயற்படுத்தப்படுகின்றது.
# அதிதி பந்த்

**அதிதி பந்த்** (*Aditi Pant*) என்பவர் ஒரு இந்திய கடலியல் ஆராய்ச்சியாளர் ஆவார். இவர் 1983ல் அண்டார்டிக் கண்டத்தில் தனது ஆராய்ச்சியை சென்குப்தா, ஜெயா மற்றும் கன்வல் என்பவர்களுடன் இணைந்து மேற்கொண்டார். இதற்காக இவர்கள் அன்டர்டிக்கா விருதைப் பெற்றனர். இவர் தேசிய கடலியல் மற்றும் ரசாயன ஆய்வகத்தில் பணியாற்றினார்.
# உப்பு வேலி

**உப்பு வேலி** என்பது ஆங்கிலேயர்களால் இந்தியாவில் ஒரு மாநிலத்தில் இருந்து மற்றொரு மாநிலத்திற்கு உப்பு கொண்டு செல்வதைத் தடுக்க ஏற்படுத்தப் பட்டிருந்த சுங்க வேலியாகும். ஆங்கில அரசு உப்புக்கு வரி விதித்திருந்ததால் அதை மக்கள் கொடாமல் இருப்பதைத் தடுத்து வரி வசூலிக்க இது ஏற்படுத்தப்பட்டது. இது அதிக அளவாக 4000 கிலோ மீட்டருக்கு மேலான நீளமும் 12 அடி உயரமும் கொண்டிருந்தது. 1803-ஆம் ஆண்டு வாக்கில் இவ்வேலி அமைத்தல் தொடங்கப்பட்டது.  
ஒரு சமயத்தில் இதன் பாதுகாப்பில் 14000 ஊழியர்கள் ஈடுபடுத்தப்பட்டிருந்தனர்.  
உப்பின் மீதான இந்த வரி 1930-இல் தொடங்கிய உப்பு சத்தியாகிரகத்திற்கு ஒரு காரணமாக அமைந்தது.
# உப்பு வேலி

## மீள் கண்டுபிடிப்பு

இவ்வளவு பெரிய வேலியும் சுங்க வரி அமைப்பும் இருந்த போதிலும் அந்தக் காலகட்ட வரலாற்றுக் குறிப்புகளில் இதனைப் பற்றி எதுவும் குறிப்பிடப்படாததால் இவற்றைப் பற்றி இந்தியாவிலோ பிரிட்டனிலோ பரவலாகத் தெரியவில்லை. இராய் மாக்சாம் என்னும் இலண்டன் பல்கலைக் கழக நூலகப் பணியாளர் வில்லியம் என்றி சிலீமான் என்பாரின் நூலில் குறிப்பிட்டிருந்த இந்த வேலியைப் பற்றி படித்து அதனைப் பற்றித் தெரிந்து கொள்ள முயன்றார். மேலும் இதன் இடத்தைக் கண்டுபிடிக்கவும் விரும்பினார்.
இலண்டனில் இதைப்பற்றி விரிவான ஆய்வுகள் செய்து பின்னர் இந்த வேலியைத் தேடி இந்தியாவிற்கு மும்முறை வந்தார். 1998-இல் உத்திரப்பிரதேசத்தில் எட்டவா மாவட்டத்தில் சிறிய கரைமேட்டைக் கண்டார். இது அந்தப் பெரும்வேலியின் மிச்சமாக இருக்கலாம் என்று கருதப்படுகின்றது.  
அந்த வேலியைப் பற்றியும் வேலியைத் தேடிய தனது அனுபவங்களையும் இவர் ஒரு நூலாக எழுதி 2001-இல் வெளியிட்டார். உப்புவேலியைப் பற்றி எழுதப்பட்ட முதல் நூல் இதுவே என்று கூறப்படுகிறது. இந்த நூல் மராத்தி மொழியில் ஆனந்த் அபியங்கர் என்பவராலும் தமிழில் சிரில் அலெக்சு என்பவராலும் மொழிபெயர்க்கப் பட்டுள்ளது.
# டி. என். சேஷாசலம்

**டி. என். சேஷாசலம்** (1898 - 1937), மூன்று முக்கிய நோக்கங்களைக் கொண்ட கலாநிலையம் என்னும் வியாழன்தோறும் வெளிவரும் இலக்கிய இதழை 1928 முதல் 1935 வரை நடத்தி வந்தவர். இதழின் மூன்று முக்கிய நோக்கங்களாவன: நற்றமிழ் கற்றல், தமிழ்க் கவிஞர்களின் கவிதை நலம் கண்டுணர்தல், பிறமொழி மாண்பறிதல் ஆகும்.  
இவர் கம்பராமாயணம், ஆங்கில நாடக ஆசிரியர் சேக்ஸ்பியர் நாடகங்களை நன்கு கற்றுணர்ந்தவர். அவற்றில் ஜூலியஸ் ஸீஸர், டெம்படஸ் என்பதை காற்றுமழை, ஒத்தெல்லலோ (முழுமை பெறவில்லை) ஆகிய நாடகங்களைத் தனக்கே உரிய திறமையில் பல வரலாற்றுச் சான்றுகளுடன் மொழி பெயர்த்துள்ளார். இவர் பிஸாரோ நாடகத்தை நாடக வடிவில் எழுதி, இயக்கியதுடன் முக்கிய தலைமைக் கதாபாத்திரத்திலும் நடித்துள்ளார். இதனால்தான் இவர் மகன் பரணிதரனும் மெரினா என்ற பெயரில் நாடகத்துறையில் புகழ் பெற்று விளங்கியுள்ளார்.
# டி. என். சேஷாசலம்

## வாழ்க்கை வரலாறு

சென்னை புரசைவாக்கம் பகுதியில் வாழ்ந்தார். இவர் ஆங்கில எழுத்தாளர் ஆர்.கே. நாராயணனின் தாய் மாமன் ஆவார். ஆனந்த விகடன் இதழில் ஆன்மிக பயணக்கட்டுரைகள் எழுதி புகழ் பெற்ற பரணிதரன் என்பவருக்குத் தந்தையாவார். இவர் ஒரு வழக்கறிஞராக இருந்தாலும் தன் தாய்மொழியின் மீது நீங்காப் பற்றுக் கொண்டவர்.
# டார்லிங்டோனியா

**டார்லிங்டோனியா** என்பது ஓர் ஊனுண்ணித் தாவரம் ஆகும். இது சாரசீனியேசியீ என்னும் குடும்பத்தைச் சேர்ந்தது. இவற்றில் ஒரே ஒரு இனம் மட்டுமே உள்ளது இதனை அமெரிக்க சாடிச் செடி அல்லது கலிபோர்னிய சாடிச் செடி எனவும் அழைப்பார்கள். இது ஈரமான மண் சேறு நிறைந்த சதுப்பு நிலப்பகுதியில் வளரும் ஒரு பவச்செடி ஆகும். ஆண்டுக்கு ஒரு முறை இதில் புதிய இலைகள் வளர்கின்றன. இது தரையில் வளரும் மிகச்சிறிய மட்டத்தண்டு கிழங்கைக் கொண்ட செடியாகும். மண்ணின் மேல் இலைகள் ரோஜாப்பூ இதழடுக்கு போல அமைந்திருக்கும். இந்த இலை போன்ற அமைப்பு குழாய்வடிவ ஜாடிகளாக நேராக நிமிர்ந்து செங்குத்தாக நிமிர்ந்து இருக்கும். சில நேரங்களில் இந்த இலை போன்ற அமைப்பு நுனியில் முறுக்கிக் கொண்டு, இரண்டாகப் பிளவுபட்டுக் காணப்படும். இது பாம்பு படமெடுத்து ஆடுவது போல தோற்றமளிக்கும் எனவே இதனை பாம்புச் செடி எனவும் கூறுவர்.
# வெள்ளி தையோசயனேட்டு

|Section3=
|Section4=
}}  
**வெள்ளி தையோசயனேட்டு** *(Silver thiocyanate)* என்பது தையோசயனிக் அமிலத்தினுடைய வெள்ளி உப்பு ஆகும். இதனுடைய மூலக்கூற்று வாய்ப்பாடு AgSCN. ஆகும்.
# வெள்ளி தையோசயனேட்டு

## அமைப்பு

வெள்ளி தையோசயனேட்டு, தனது ஒர் அலகு கூட்டில் எட்டு மூலக்கூறுகளைக் கொண்ட ஒருசாய்வுப் படிக அச்சு அமைப்பைக் கொண்டுள்ளது. தையோசயனேட்டு (SCN−) அயனித் தொகுதிகள், பிணைப்புக்கோணம் 179.6 (5) ° ஆகக்கொண்டு கிட்டத்தட்ட நேரியல் மூலக்கூறு வடிவில் காணப்படுகின்றன. பரசுபர நீளம் 0.3249(2) நானோ மீட்டர் முதல் 0.3338(2) நானோ மீட்டர் வரை கொண்ட பலவீனமான வெள்ளி – வெள்ளி பிணைப்புகள் வெள்ளி தையோசயனேட்டில் ஒரு பரிமாண கோணல் இணைப்புகளாக உருவாகின்றன.
# வெள்ளி தையோசயனேட்டு

## தயாரிப்பு

வெள்ளி நைட்ரேட்டும் பொட்டாசியம் தையோ சயனேட்டும் வினைபுரிவதால் வெள்ளி தையோசயனேட்டு உருவாகிறது.
# அனுராதபுரம் அருங்காட்சியகம்

**அனுராதபுரம் அருங்காட்சியகம்**, **அனுராதபுர நூதனசாலை** அல்லது **புரவிது பவன** (Anuradhapura Museum) என்பது, இலங்கையில் உள்ள தொல்லியல் அருங்காட்சியகங்களுள் ஒன்று. இது பிரேசன் மாளிகைக்கும், ருவான்வெலிசாயவுக்கும் இடையில் உள்ள அனுராதபுரம் பழைய கச்சேரிக் கட்டிடத்தில் அமைந்துள்ளது. இந்த அருங்காட்சியகம் 1947 ஆம் ஆண்டில் சேனரத் பரணவிதானவின் முயற்சியால் அமைக்கப்பட்டது. இந்தத் தொல்லியல் அருங்காட்சியகம் கலாச்சார முக்கோணப் பகுதியில் உள்ள மிகப் பழைய அருங்காட்சியகங்களுள் ஒன்று.  
இலங்கையின் பல்வேறு பகுதிகளிலும் கண்டெடுக்கப்பட்ட அரும்பொருட்கள் இங்கே காட்சிக்கு வைக்கப்பட்டுள்ளன. புத்தர் சிலைகள், கல்வெட்டுக்கள், வரைபடங்கள், பொம்மைகள், நாணயங்கள், அணிகலன்கள், மணிகள் போன்ற பல பொருட்கள் இவற்றுள் அடங்குகின்றன.
# ஹிலியாம்போரா

ஹிலியாம்போரா ***(Heliamphora)*** என்பது ஓர் ஊனுண்ணித் தாவரம் ஆகும். இது சாரசீனியேசியீ என்னும் குடும்பத்தைச் சார்ந்த செடி ஆகும்.ஹிலியாம்போரா என்றால் கிரேக்க மொழியில் சூரியனின் சாடி என்று பொருளாகும்.. ஹிலியாம்போரா வகையில் மூன்று வகையில் 23 இனச்செடிகள் உள்ளன. இது தென் அமெரிக்காவிலும் பிரித்தானிய கயானா பகுதியிலும் காணப்படுகிறது. இவை நீர்க்கசிவு உள்ள இடங்களில் வளர்கிறது. இவை பல பருவச் செடியாகும். இதன் தண்டு தரையில் ஊர்ந்து வளரும் மட்டத்தண்டு கிழங்காக இருக்கும். இதன் இலைகள் மட்டத்தண்டு கிழங்கிலிருந்து நேராக மேல்நோக்கி வளர்ந்திருக்கும். இவை ஒரு அடி முதல் இரண்டு அடி உயரம் வரை வளரும். இது வட்ட வடிவில் அமைந்திருக்கும். இதன் இலைகளே பூச்சிகளைப் பிடிக்கும் சாடிகளாக மாறியுள்ளது.
# பாலிபாம்போலிக்ஸ்

**பாலிபாம்போலிக்ஸ்** (Polypompholyx) ஓர் ஊனுண்ணித் தாவரம் ஆகும். இதை பிளாடர்வுட் என்றும் அழைப்பார்கள். இது லண்டிபுளோரேசியீ என்ற குடும்பத்தைச் சேர்ந்த செடியாகும்.. இச்செடிகள் சிறிய ஓடைகளிலும், குட்டைகளிலும் வளர்கின்றன. இதில் பூச்சியைப் பிடிக்க சுண்டெலிக் கூண்டைப்போன்ற பொறிகள் உள்ளன. இது யுட்ரிக்குலேரியா போன்றே செயல்படுகிறது. இச்செடி ஆஸ்திரேலியாவில் காணப்படுகிறது. இந்த இனத்தில் பாலிபோலிக்ஸ் மல்டிபிடா, பாலிம்போலிக்ஸ் டென்னிலா என்ற இரண்டு வகைச் செடிகள் மட்டுமே உள்ளன.
# உட்புற வடிவமைப்பு

**உட்புற வடிவமைப்பு**(Interior design) என்பது ஒரு கட்டிடத்தின் உட்பகுதியை அழகுப்படுத்துவதாகும்.
# உட்புற வடிவமைப்பு

## சிறப்பம்சங்கள்

### வீடுகளில்

ஏற்கனவே கட்டப்பட்ட வீடுகளில் உட்தோற்றத்தை சிறப்பாக்குவது இதன் சிறப்பம்சமாகும். இந்த முறையில் வடிவமைப்பது இடத்திற்கேற்றவாறு தனித்தன்மையான தனிப்பட்ட நபரின் விருப்பதிற்கேற்றவாறு உள்ளது. உட்புற வடிவமைப்பில் ஏற்கனவே உள்ளவை மறுவடிவமாக மாற்றப்படுகின்றன.
# உட்புற வடிவமைப்பு

## சிறப்பம்சங்கள்

### வர்த்தகரீதியாக

சில்லறை வியாபார மையங்கள், பெருநிறுவனங்கள், வணிக மையங்கள், தொழிற்சாலைகள், கல்வி நிறுவனங்கள் போன்ற பல நிறுவனங்களின் உட்புற வடிவமைப்பில் வர்த்தகரீதியாக சிறப்பிடம் பெற்றுள்ளது.
# உட்புற வடிவமைப்பு

## உட்புற வடிவமைப்பு மாதிரிகள்

உட்புற வடிவமைப்பு மாதிரிகள் கணினியில் சில மென்பொருட்கள் உதவியுடன் தயாரிக்கப்படுகிறது. ஆட்டோகார்டு(Autocad), 3டிஎஸ் மேக்ச்(3ds max) போன்றவை உட்புற வடிவமைப்பு மாதிரிகள் தயாரிக்க பிரபலமாக பயன்படும் மென்பொருட்களாகும்.
# யோகமுத்ரா

**யோகமுத்ரா** (*yoga mutra*) என்பது பத்மாசனத்தை அடிப்படையாகக் கொண்டு செய்யப் படும் ஒரு யோகாசனம்.
# யோகமுத்ரா

### செய்முறை

:பத்மாசனத்திலேயே அமர்ந்த வண்ணம் கைகளை மட்டும் பின்னால் கொண்டு போக வேண்டும்.
:இடக்கை மணிக்கட்டை வலக்கையால் பிடித்துக்கொண்டு உடலை முன்னோக்கிக் குனிந்து கொண்டு போக வேண்டும்.
:தாடையானது தரையைத் தொட வேண்டும். எடுத்த எடுப்பில் அவ்வளவு குனிய முடியாது. நாளாவட்டத்தில் பழக்கம் ஆகும். :இதிலும் கால்களை மாற்றிப் போட்டுச் செய்யலாம்.
:இடுப்பின் கீழ்ப்பகுதியில் இருக்கும் மூலாதாரச் சக்கரத்தை நினைவிலிருத்தி இயல்பான சுவாசத்தில் இருக்க வேண்டும். :தலையையும் தோள்பட்டையையும் முன்னோக்கி வளைக்க வேண்டும்.
:தாடையை முதலில் நேராக வைத்துக் கொண்டு சிறிது நேரம் இருந்துவிட்டுப் பின்னர் வலப்பக்கம், இடப்பக்கம் என மாற்றி மாற்றி வைத்துக்கொள்ளலாம்.
# யோகமுத்ரா

### பலன்கள்

இந்த ஆசனம் செய்தால், தோள்பட்டை வலிகள் குறையும். ஸ்பாண்டிலைடிஸ் எனப்படும் தோள்பட்டைத் தசைப்பிடிப்புக்கு நல்லதொரு பயிற்சியாக அமையும். பெரும் தொந்தி இருப்பவர்க்குத் தொந்தி குறையும். செரிமான சக்தி ஏற்படும். சர்க்கரை நோய், மூலம், வயிற்றுப் புண், குடலிறக்கம் போன்றவற்றிக்கு இந்த ஆசனம் பலன் தரக்கூடியது. பெண்கள் இதைத் தினமும் செய்து வந்தால் கர்ப்பப் பை நோய்கள் அகலும். அடிவயிறு பெரிதாக இருந்தால் குறைய ஆரம்பிக்கும்.
# யோகமுத்ரா

## வெளியிணைப்புகள்

- யோக முத்ரா , மாலைமலர் நாளிதழ்ச் செய்தி
- http://www.tamilnewssite.com/yoga-exercise/yoga-mudra-asana-which-curifies-diabetes-jaundice-kidney-problems.html
# நரசாபூர் விரைவுவண்டி

**நரசாபூர் விரைவுவண்டி** (*Narasapur Express*), ஐதரபாத்தில் தொடங்கி நரசாபூர் வரை சென்றும் திரும்பும்
# நரசாபூர் விரைவுவண்டி

## நிறுத்தங்கள்

- ஹைதராபாத் டெக்கன் (0கி.மீ.)
- செகந்த்ராபாத் சந்திப்பு (10கி.மீ)
- பீபீநகர் (43கி.மீ)
- நல்கொண்டா (120கி.மீ)
- மிர்யாலகூடா (158கி.மீ)
- விஷ்ணுபுரம் (178கி.மீ)
- நடிகுடி சந்திப்பு (196கி.மீ)
- பிடுகுராள்ள (217கி.மீ)
- சத்தெனபள்ளி (249கி.மீ)
- குண்டூர் சந்திப்பு (291கி.மீ)
- மங்களகிரி (311கி.மீ)
- விஜயவாடா சந்திப்பு (323கி.மீ)
- குடிவாடா சந்திப்பு (367கி.மீ)
- மண்டவல்லி (389கி.மீ)
- கைகலூர் (396கி.மீ
- ஆகிவீடு (413கி.மீ)
- பீமவரம் நகரம் (430கி.மீ)
- பீமவரம் சந்திப்பு (432கி.மீ)
- வீரவாசரம் (442கி.மீ)
- பாலகொல்லு (452கி.மீ)
- நரசாபுரம் (461கி.மீ)
# தனுராசனம்

தனுர் என்றால் வில். வில்லைப் போல் உடலை வளைப்பதால் இந்த யோகசனத்திற்குத் **தனுராசனம்** என்ற பெயர் ஏற்பட்டது. பஸ்சிமோத்தாசனத்திற்கு மாற்று யோகாசனம் இது.
# தனுராசனம்

### செய்முறை

:விரிப்பில் குப்புறப் படுத்துக்கொள்ள வேண்டும்.
:பின்னர் இரு கைகளையும் உடலோடு ஒட்டி வைத்துக்கொள்ள வேண்டும்.
:இரு கால்களையும் முழங்கால்களை மடக்கி ஒன்று மாற்றி ஒன்றாகத் தூக்கிக் கொண்டு சில முறை பயிற்சி செய்துவிட்டுப் பின்னர் இரு கால்களையும் முழங்காலை மடக்கித் தூக்கிய வண்ணமே இரு கைகளாலும் பிடிக்க வேண்டும்.
:அப்படியே கால்களைத் தலைக்கு நேராகக் கொண்டு வந்த வண்ணமே தலையையும், நெஞ்சுப் பகுதியையும் மேல் நோக்கித் தூக்கிக்கொள்ள வேண்டும்.
:இரு பாதங்களும் மேலே சேர்ந்த வண்ணம் இருக்க வேண்டும். :முழங்கால்கள் ஒட்டி இருக்க வேண்டும் என்ற அவசியம் இல்லை. :வயிற்றுப்பகுதி தரையில் அழுந்தி இருக்க உடல் வில் போல் வளைய வேண்டும்.
:சுவாசம் இயல்பாக இருத்தல் நலம்.
# தனுராசனம்

### பலன்கள்

இதைத் தொடர்ந்து செய்தால் தொந்தி குறைவதோடு, இடுப்பு, தொடைகளின் சதைகளும் கரையும். உடல் பின்னோக்கி வளைக்கப் படுவதால் ரத்த ஓட்டம் சீராகும். ரத்தக்குழாய்கள் நன்கு செயல்படும். அதிகப்படியான பிராணவாயு கிடைக்கும். வயிற்றுத் தொல்லைகள், வாயுத் தொல்லைகள் குறையும். இதயம் நன்கு சுருங்கி விரிந்து சுறுசுறுப்பாக இயங்கும். நுரையீரல் நன்கு செயல்படுவதால் ஆஸ்த்மா நோயாளிகளுக்குப் பலனளிக்கும். இந்த ஆசனமும் நீரிழிவு நோய்க்கு நல்ல பலனை அளிக்கும்.  
சாப்பிட்டதும் இந்த ஆசனம்செய்யக் கூடாது. மேலும் ஆபரேஷன் செய்து கொண்டவர்களும் இந்த ஆசனத்தைச் செய்யக் கூடாது.
# தனுராசனம்

## ஆதாரங்கள்

- மாதவிடாய் பிரச்னைகள் தீர தனுராசனம், தினமணி, நாள்: ஜூலை 21, 2015
- தனுராசனம் , மாலைமலர்
# தனுராசனம்

## வெளியிணைப்புகள்

- http://www.maharishipathanjali.com/2014/02/blog-post_8.html
# சேனரத் பரணவிதான

**சேனரத் பரணவிதான** (சிங்களம்:සෙනරත් පරණවිතාන) (26 டிசம்பர் 1896 – 4 அக்டோபர் 1972) இலங்கையின் முன்னோடித் தொல்லியலாளரும், கல்வெட்டியலாளரும் ஆவார். இவரது பணிகள் 20 ஆம் நூற்றாண்டின் நடுப் பகுதியில் இலங்கையின் தொல்லியல் துறையிலும், வரலாற்றிலும் ஆதிக்கம் செலுத்தின. எச். சி. பி பெல், டொன் மார்ட்டினோ டி சில்வா விக்கிரமசிங்க ஆகியோருக்குப் பின்னர் 1940ல் இவர் தொல்லியல் ஆணையாளரானார்.
# சேனரத் பரணவிதான

## வரலாறு

பரணவிதான 1896 டிசம்பர் 26 ஆம் தேதி காலியில் உள்ள மெத்தரம்பை என்னும் இடத்தில் பிறந்தார். தொடக்கக் கல்வியை மெத்தரம்பை அரசாங்கப் பள்ளியில் பெற்ற அவர், பின்னர் காலியில் உள்ள பொன விஸ்தா பள்ளியில் சேர்ந்தார். கீனட்டிகல என்னும் இடத்தில் இருந்த ரன்வலிகொட பிரிவேனாவில் கிழக்கத்திய மொழிகளில் தேர்ச்சி பெற்றதுடன், உடுகம்பொல அரசாங்கப் பள்ளியில் ஆசிரியராகவும் பணிபுரிந்தார். 1923ல் பரணவிதான தொல்பொருளியல் திணைக்களத்தில் பணியில் அமர்ந்தார். 1930ல் திருமணம் செய்துகொண்டார். 1936ல், லெய்டன் பல்கலைக்கழகத்தில் முனைவர் பட்டம் பெற்ற பரணவிதான 1940 அக்டோபர் முதலாம் தேதி தொல்லியல் ஆணையாளராகப் பதவி ஏற்றார். 1956 ஆம் ஆண்டுவரை அவர் இப்பதவியில் இருந்தார். 1957ல் இவர் இலங்கைப் பல்கலைக்கழகத்தின் பேராதனை வளாகத்தில் தொல்லியல் பேராசிரியராகப் பணியேற்றார்.  
இவர் தொல்லியல் திணைக்களத்தில் பதவியில் அமர்ந்த காலம் இரண்டாம் உலகப்போர்க் காலமாக இருந்தாலும், இவரது 17 ஆண்டுப் பதவிக்காலம் பயனுள்ளதாகவே அமைந்திருந்தது. இவரது எழுத்துக்களால் இலங்கையின் வரலாறும், வரலாற்றுக்கு முந்திய காலமும் விளக்கம் பெற்றன.
# மச்சிலிப்பட்டினம் விரைவுவண்டி

**மச்சிலிப்பட்டினம் விரைவுவண்டி** என்னும் வண்டியை இந்திய இரயில்வே இயக்குகிறது. இது செகந்திராபாத்தில் இருந்து மச்சிலிப்பட்டினம் வரை செல்கிறது. இது 430 கி.மீ பயணிக்கிறது.
# மச்சிலிப்பட்டினம் விரைவுவண்டி

## வழித்தடம்

இது காசீப்பேட்டை, வரங்கல், விஜயவாடா ஆகிய ஊர்களைக் கடந்துசெல்கிறது.
# மச்சிலிப்பட்டினம் விரைவுவண்டி

## நிறுத்தங்கள்

| எண் | நிலையம் |  |
| --- | --- | --- |
| 1 | செகந்தராபாது |  |
| 2 | ஜனகாம் |  |
| 3 | காசீப்பேட்டை |  |
| 4 | வரங்கல் |  |
| 5 | கேசமுத்திரம் |  |
| 6 | மலபூபாபாது |  |
| 7 | டோர்னகல் சந்திப்பு |  |
| 8 | கம்மம் |  |
| 9 | மதிரா |  |
| 10 | கொண்டபல்லி |  |
| 11 | விஜயவாடா சந்திப்பு |  |
| 12 | குடிவாடா சந்திப்பு |  |
| 13 | நூஜெள்ளா |  |
| 14 | குட்லவல்லேர் |  |
| 15 | கவுதரம் |  |
| 16 | வட்லமன்னாடு |  |
| 17 | பெடனா |  |
| 18 | சிலகலபூடி |  |
| 19 | மச்சிலிப்பட்டினம் | } |
# இந்தியாவில் நடனம்

**இந்தியாவில் நடனம் (Dance in India)** என்பது பல வகை நடனங்களைக் கொண்டுள்ளது. பொதுவாக பாரம்பரியம் அல்லது நாட்டுப்புறம் என இது வகைப்படுத்தப்படுகிறது. இந்திய கலாச்சாரத்தின் பிற அம்சங்களைப் போலவே, இந்தியாவின் பல்வேறு பகுதிகளிலும் வெவ்வேறு வகையான நடனங்கள் தோன்றி, உள்ளூர் மரபுகளின்படி வளர்ந்தன. மேலும் நாட்டின் பிற பகுதிகளிலிருந்தும் கூறுகளை ஊக்கப்படுத்தின.  
இந்தியாவில் கலை நிகழ்ச்சிகளுக்கான தேசிய அகாதமியான சங்கீத நாடக அகாதமி, எட்டு பாரம்பரிய நடனங்களை இந்திய பாரம்பரிய நடனங்களாக அங்கீகரிக்கிறது. மற்ற நிறுவங்களும் அறிஞர்களும் இதை அங்கீகரிக்கின்றனர். இவை சமசுகிருத உரையான காந்தர்வ வேதம், மற்றும் இந்து மதத்தின் மத செயல்திறன் கலைகளில் வேர்களைக் கொண்டுள்ளன.  
நாட்டுப்புற நடனங்கள் எண்ணிக்கை மற்றும் பாணியில் ஏராளமானவை மற்றும் அந்தந்த மாநில, இன அல்லது புவியியல் பகுதிகளின் உள்ளூர் மரபுக்கு ஏற்ப வேறுபடுகின்றன. தற்கால நடனங்களில் பாரம்பரியம், நாட்டுப்புற மற்றும் மேற்கத்திய வடிவங்களின் சுத்திகரிக்கப்பட்ட மற்றும் சோதனை இணைப்புகள் அடங்கும். இந்தியாவின் நடன மரபுகள் தெற்காசியா முழுவதிலும் உள்ள நடனங்கள் மீது மட்டுமல்ல, தென்கிழக்கு ஆசியாவின் நடன வடிவங்களிலும் செல்வாக்கு செலுத்துகின்றன. இந்தித் திரைப் படங்களுக்கான பாலிவுட் நடனம் போன்ற இந்திய படங்களில் நடனங்கள் பெரும்பாலும் நடனத்தின் முறையான கட்டமைப்பு வெளிப்பாட்டிற்காக குறிப்பிடப்படுகின்றன. இந்திய துணைக் கண்டத்தின் பிரபலமான கலாச்சாரத்தில் குறிப்பிடத்தக்க இருப்பைக் கொண்டுள்ளன.
# இந்தியாவில் நடனம்

## பெயரிடல்

ஒரு பாரம்பரிய நடனம் என்பது கோட்பாடு, பயிற்சி, வழிமுறைகள் மற்றும் வெளிப்படையான நடைமுறைக்கான பகுத்தறிவு ஆகியவை ஆவணப்படுத்தப்பட்டு பண்டைய பாரம்பரிய நூல்களுக்கு, குறிப்பாக நாட்டிய சாஸ்திரத்தில் கானப்படுகின்றன. செம்மொழி இந்திய நடனங்கள் வரலாற்று ரீதியாக ஒரு பள்ளி அல்லது குரு- சிஷ்ய பரம்பரையுடன் (ஆசிரியர்-சீடர் பாரம்பரியம்) சம்பந்தப்பட்டிருக்கின்றன. மேலும் நடனக் களஞ்சியத்தின் அடிப்படை நாடகம் அல்லது அமைப்பு, பாடகர்கள் மற்றும் இசைக்குழுவுடன் முறையாக ஒத்திசைக்க பாரம்பரிய நூல்கள், உடல் பயிற்சிகள் மற்றும் விரிவான பயிற்சி ஆகியவற்றின் ஆய்வுகள் தேவைப்படுகின்றன.  
ஒரு நாட்டுப்புற இந்திய நடனம் என்பது பெரும்பாலும் வாய்வழி மரபாகவே இருந்து வருகிறது. அதன் மரபுகள் வரலாற்று ரீதியாகக் கற்றுக் கொள்ளப்பட்டு பெரும்பாலும் ஒரு தலைமுறையிலிருந்து அடுத்த தலைமுறைக்கு வாய் வார்த்தை மற்றும் சாதாரண கூட்டுப் பயிற்சி மூலம் கடந்து செல்கிறது. ஒரு அரை-பாரம்பரிய இந்திய நடனம் ஒரு பாரம்பரிய முத்திரையைக் கொண்டுள்ளது. அது ஒரு நாட்டுப்புற நடனமாக மாறிய பின்னர் அதன் நூல்களையும் பள்ளிகளையும் இழந்தது. ஒரு பழங்குடி நடனம் என்பது நாட்டுப்புற நடனத்தின் உள்ளூர் வடிவமாகும். இது பொதுவாக பழங்குடி மக்களிடையே காணப்படுகிறது; பொதுவாக பழங்குடி நடனங்கள் ஒரு வரலாற்று காலத்தில் நாட்டுப்புற நடனங்களாக உருவாகின்றன.
# இந்தியாவில் நடனம்

## இந்தியாவில் நடனத்தின் தோற்றம்

சிவன் (நடனக் கடவுள்). ]]
இந்தியாவில் நடனத்தின் தோற்றம் பண்டைய காலத்திற்கு செல்கிறது. மத்திய பிரதேசத்தில் உள்ள பீம்பேட்கா பாறை வாழிடங்களில் உள்ள யுனெஸ்கோ உலக பாரம்பரிய தளம் போன்ற ஆரம்பகால பழங்கால மற்றும் கற்கால குகை ஓவியங்கள் நடனக் காட்சிகளைக் காட்டுகின்றன. சிந்து சமவெளி நாகரிக தொல்பொருள் தளங்களில் காணப்படும் பல சிற்பங்கள், இப்போது பாக்கித்தானுக்கும் இந்தியாவுக்கும் இடையில் பரவலாக்கப்பட்டுள்ளன. மேலும் நடன புள்ளிவிவரங்களையும் காட்டுகின்றன. எடுத்துக்காட்டாக, நடனமாடும் பெண் சிற்பம் கிமு 2500 ஆம் ஆண்டு தேதியிட்டது. ஒரு நடன வடிவத்தில் உயர் சிலை காணக்கிடைக்கிறது.  
வேதங்கள் ஒரு நாடகம் போன்ற செயல்திறன் கலைகளுடன் சடங்குகளை ஒருங்கிணைக்கின்றன. அங்கு கடவுள்களைப் புகழ்ந்து பாடுவது மட்டுமல்லாமல், உரையாடல்கள் ஒரு வியத்தகு பிரதிநிதித்துவம் மற்றும் ஆன்மீக கருப்பொருள்களின் விவாதத்தின் ஒரு பகுதியாகும். உதாரணமாக, பிராமணத்தின் (கிமு -800–700) அத்தியாயம் 13.2 இல் உள்ள சமசுகிருத வசனங்கள் இரண்டு நடிகர்களுக்கு இடையிலான நாடகத்தின் வடிவத்தில் எழுதப்பட்டுள்ளன.
# இந்தியாவில் நடனம்

## பாரம்பரிய நடனம்

இந்தியாவின் பாரம்பரிய நடனம் ஒரு வகை நடன-நாடகத்தை உருவாக்கியுள்ளது. இது மொத்த நாடகத்தின் வடிவமாகும். நடனக் கலைஞர் சைகைகள் மூலம் கிட்டத்தட்ட ஒரு கதையை வெளிப்படுத்துகிறார். இந்தியாவின் பெரும்பாலான பாரம்பரிய நடனங்கள் இந்து புராணங்களின் கதைகளை உருவாக்குகின்றன. ஒவ்வொரு வடிவமும் ஒரு குறிப்பிட்ட பிராந்தியத்தின் அல்லது ஒரு குழுவினரின் கலாச்சாரம் மற்றும் நெறிமுறைகளைக் குறிக்கிறது.  
பாரம்பரியமாகக் கருதப்படுவதற்கான அளவுகோல்கள் இந்திய நடிப்பு கலையை விளக்கும் நாட்டிய சாஸ்திரத்தில் குறிப்பிடப்பட்டுள்ள வழிகாட்டுதல்களை பாணி பின்பற்றுவதாகும். சங்கீத நாடக அகாடமி தற்போது எட்டு இந்திய பாரம்பரிய நடன பாணிகளில் பாரம்பரிய அந்தஸ்தை அளிக்கிறது: பரதநாட்டியம் ( தமிழ்நாடு ), கதக் (வடக்கு, மேற்கு மற்றும் மத்திய இந்தியா ), கதகளி ( கேரளம் ), குச்சிப்புடி ( ஆந்திரா ), ஒடிசி ( ஒடிசா ), மணிப்புரி ( மணிப்பூர்) ), மோகினியாட்டம் ( கேரளா ), மற்றும் சத்ரியா ( அசாம் ) ஆகியன. இந்தியாவின் அனைத்து பாரம்பரிய நடனங்களும் இந்து கலைகள் மற்றும் மத நடைமுறைகளில் வேர்களைக் கொண்டுள்ளன.
# இந்தியாவில் நடனம்

## பாரம்பரிய நடனம்

### பரதநாட்டியம்

கிமு 1000க்கு முற்பட்ட, நடனமான பரதநாட்டியம் தென்னிந்திய மாநிலமான தமிழ்நாட்டின் ஒரு பாரம்பரிய நடனமாகும். இது நவீன காலங்களில் பெண்களால் முக்கியமாக நிகழ்த்தப்படுகிறது. நடனம் பொதுவாக பாரம்பரிய கருநாடக இசையுடன் அமைந்திருக்கும். பாரதநாட்டியம் என்பது இந்திய பாரம்பரிய நடனத்தின் ஒரு முக்கிய வகையாகும். இது தமிழ்நாடு மற்றும் அண்டை பிராந்தியங்களின் இந்து கோவில்களில் தோன்றியது. பாரம்பரியமாக, பரதநாட்டியம் என்பது பெண்களால் பிரத்தியேகமாக நிகழ்த்தப்பட்ட ஒரு தனி நடனமாகும். இந்து மதக் கருப்பொருள்கள் மற்றும் ஆன்மீகக் கருத்துக்களை, குறிப்பாக சைவ மதத்தை வெளிபடுத்துகிறது. மேலும், வைணவம் மற்றும் சாக்தத்தையும் வெளிப்படுத்துகிறது.  
இந்தியாவில் பரதநாட்டியம் மற்றும் பிற பாரம்பரிய நடனங்கள் காலனித்துவ பிரித்தானியர்களின் ஆட்சிக் காலத்தில் கேலி செய்யப்பட்டு அடக்கப்பட்டன. காலனித்துவத்திற்கு பிந்தைய காலத்தில், இது இந்தியாவிலும் வெளிநாட்டிலும் மிகவும் பிரபலமான பாரம்பரிய இந்திய நடன பாணியாக வளர்ந்தது. மேலும் இந்திய கலாச்சாரத்தில் நடனங்கள் மற்றும் செயல்திறன் கலைகளின் பன்முகத்தன்மை பற்றி பல வெளிநாட்டவர்கள் அறியாத இந்திய நடனத்திற்கு ஒத்ததாக கருதப்படுகிறது.
# இந்தியாவில் நடனம்

## பாரம்பரிய நடனம்

### கதகளி

கதகளி ( கத = "கதை"; களி = "செயல்திறன்") என்பது 17 ஆம் நூற்றாண்டில் கேரளாவில் இருந்து உருவான மிகவும் அழகிய பாரம்பரிய நடன - நாடக வடிவமாகும். இந்த பாரம்பரிய நடன வடிவம் மற்றொரு "கதை நாடகக்" கலை வகையாகும். ஆனால் அதன் விரிவான வண்ணமயமான அலங்காரம், உடைகள் மற்றும் நடிகர்-நடனக் கலைஞர்கள் அணிந்திருக்கும் முகமூடிகள் ஆகியவற்றால் வேறுபடுகின்றன.  
கதகளி முதன்மையாக ஒரு இந்து சமய செயல்திறன் கலையாக வளர்ந்தது நாடகங்கள் மற்றும் இந்து மதம் தொடர்பான புராணக்கதைகளைக் கொண்டு நிகழ்த்தப்பட்டது. அதன் தோற்றம் மிகச் சமீபத்தியது என்றாலும், அதன் வேர்கள் கோவில் மற்றும் கூடியாட்டம் போன்ற நாட்டுப்புறக் கலைகளிலும், குறைந்தது முதலாம் நூற்றாண்டிலிருந்து காணக்கூடிய மத நாடகங்களிலும் உள்ளன. ஒரு கதகளி செயல்திறன் தென்னிந்தியாவின் பண்டைய தற்காப்பு கலைகள் மற்றும் தடகள மரபுகளின் இயக்கங்களை உள்ளடக்கியது. கிருஷ்ணனாட்டம், கூடியாட்டம் போன்ற கோயில் நடனம் மரபுகளுடன் இணைக்கப்பட்டிருந்தாலும், கதகளி இவற்றிலிருந்து வேறுபட்டது. ஏனென்றால் நடனக் கலைஞரும் நடிகரும் குரல் கலைஞராக இருக்க வேண்டிய பழைய கலைகளைப் போலல்லாமல், கதகளி இந்த பாத்திரங்களை பிரித்து நடனக் கலைஞராக-நடிகராக சிறந்து விளங்க அனுமதித்தது. மேலும்,குரல் கலைஞர்கள் தங்கள் பாடல்களை பாடுவதில் வழங்குவதில் கவனம் செலுத்துகையில் நடனக் கலைகளிலும் கவனம் செலுத்துவார்கள்.
# இந்தியாவில் நடனம்

## நாட்டுப்புற மற்றும் பழங்குடி நடன வடிவங்கள்

கிராம சமூகங்களின் அன்றாட வேலை மற்றும் சடங்குகளின் வெளிப்பாடாக இந்தியாவில் நாட்டுப்புற நடனங்கள் மற்றும் நாடகங்கள் கிராமப்புறங்களில் முக்கியத்துவத்தை தக்கவைத்துக்கொள்கின்றன.  
இடைக்கால சமசுகிருத இலக்கியங்கள் ஹல்லிசாகா, ரசகா, தந்த் ரசகா மற்றும் சார்ச்சாரி போன்ற குழு நடனங்களின் பல வடிவங்களை விவரிக்கின்றன. நாட்டிய சாஸ்திரத்தில் ஒரு நாடகத்தின் முன்னுரையில் நிகழ்த்தப்படும் பூர்வாங்க நடனமாக பெண்களின் குழு நடனங்கள் அடங்கும்.  
இந்தியாவில் ஏராளமான நாட்டுப்புற நடனங்கள் உள்ளன. ஒவ்வொரு மாநிலங்களும் அதன் சொந்த நாட்டுப்புற நடனம் வடிவங்களை வெளிப்படுகிறது. அசாமில் பிஹூ மற்றும் பாகுரும்பா, கர்பா, ககாரி (நடனம்), குசராத்தில் கோடகுந்த் & தாண்டியா, இமாசலப் பிரதேசத்தில் நாட்டி, நயோபா, சம்மு காசுமீரில் பச்சா நக்மா, சார்க்கண்ட்டில் ஜுமெய்ர், டொம்காச் போன்ற நாட்டுப்புற நடன வடிவங்கள் உள்ளன. கர்நாடகவில் வேட்டை நடனம் மற்றும் தோலு குனிதா, கேரளாவில் திரையாட்டம் மற்றும் தெய்யம், மேற்கத்திய ஒடிசாவில் தல்காய், பஞ்சாபில் பாங்கரா & கித்தா ராஜஸ்தானில் கல்பேலியா, கூமர், ரசியா, தெலங்காணாவில் பெரினி நடனம், உத்தராகாண்டில் சோலியா நடனம் போன்று ஒவ்வொரு மாநிலத்திலும் ஒவ்வொரு வகை நடனம் நிகழ்த்தப்படுகிறது. லாவணி, மற்றும் லெசிம், மற்றும் கோலி நடனம் போன்றவை மகாராட்டிராவில் மிகவும் பிரபலமான நடனமாகும்.  
இந்தியாவில் பழங்குடி நடனங்கள் பழங்குடி நாட்டுப்புறக் கதைகளால் ஈர்க்கப்பட்டுள்ளன. ஒவ்வொரு இனக்குழுவினருக்கும் புராணங்கள், புனைவுகள், கதைகள், பழமொழிகள், புதிர்கள், சரணங்கள், நாட்டுப்புற பாடல்கள், நாட்டுப்புற நடனம் மற்றும் நாட்டுப்புற இசை ஆகியவை தனித்தனியாக உள்ளன.  
நடனக் கலைஞர்கள் "பழங்குடியினர்" வகைக்குள் வருவதில்லை. இருப்பினும், இந்த நடன வடிவங்கள் அவர்களின் வாழ்க்கை, சமூக உறவுகள், வேலை மற்றும் மத இணைப்புகளை நெருக்கமாக சித்தரிக்கின்றன. அவர்கள் தங்கள் உடலின் சிக்கலான இயக்கங்கள் மூலம் தங்கள் பூர்வீக நிலங்களின் வளமான கலாச்சாரம் மற்றும் பழக்கவழக்கங்களை பிரதிநிதித்துவப்படுத்துகிறார்கள். இந்த நடனங்களின் தீவிரத்தில் ஒரு பரந்த மாறுபாட்டைக் காணலாம். சிலவற்றில் மிகக் குறைவான விளிம்பில் மிகக் குறைந்த இயக்கத்துடன் ஈடுபடுகின்றன, மற்றவர்கள் கைகால்களின் உயர்ந்த மற்றும் தீவிரமான ஈடுபாட்டை உள்ளடக்குகின்றன.
# இந்தியாவில் நடனம்

## பண்டிகைகள்

சங்கீத நாடக அகாதமி இந்தியா முழுவதும் நடன விழாக்களை ஏற்பாடு செய்கிறது.
# உத்தானபாத ஆசனம்

**உத்தானபாத ஆசனம்** என்பது யோகக் கலையின் யோகாசனங்களில் ஒன்று
# உத்தானபாத ஆசனம்

### செய்முறை

:விரிப்பில் மல்லாந்து படுத்துக்கொண்டு இரு கைகளையும் உடலோடு ஒட்டி வைத்துக்கொண்டு நன்கு நீட்டிப் படுக்க வேண்டும். :உள்ளங்கைகள் தரையில் படிய வேண்டும்.
:அடுத்து, முழங்கால்களை மடக்காமல் அப்படியே மேலே தரைக்கு மேல் தூக்க வேண்டும்.
:பாதங்கள் தரையிலிருந்து குறைந்த பட்சம் ஓரடி உயரம் மேலே இருக்க வேண்டும்.
:இதே நிலையில் நூறு எண்ணும் வரை இருக்க வேண்டும்.
:பின்னர் மெல்லக் கால்களைக் கீழே இறக்கிப் பழைய நிலைக்கு வர வேண்டும்.
:அடிவயிற்றில் நடுக்கம் மாதிரியான உணர்வு வந்தால் உடனே கால்களை மெதுவாகக் கீழே இறக்கிவிட வேண்டும்.  
முதலில் இயல்பான சுவாசத்தில் செய்து பழகி விட்டுப் பின்னர் கால்களை மேலே தூக்குகையில் மூச்சை உள்ளிழுத்துக் கொண்டு கால்களைக் கீழே இறக்குகையில் மெல்ல மெல்ல மூச்சையும் விட்டுப் பழக வேண்டும்.
# உத்தானபாத ஆசனம்

### பலன்கள்

பாதத்தை மேலே தூக்குவதால் அடிவயிற்று உள்ளுறுப்புகள் நன்கு ரத்தம் பாய்ந்து வேலை செய்யும். அடிவயிற்றுத் தசைகள், சிறுநீரகம், பெண்களுக்குக் கர்ப்பப் பை, சூலகம் முதலியவற்றின் செயல்திறன் மேம்படும். அடிவயிற்றின் அதிகப்படி சதை, இடுப்புச் சதை ஆகியன குறையும் தொடை சதையும் குறையும்.
# உத்தானபாத ஆசனம்

### படம் இணைப்பு

- https://www.flickr.com/photos/jirsy/13086798953/sizes/z
# உத்தானபாத ஆசனம்

## வெளியிணைப்புகள்

- உத்தானபாத ஆசனம்
# புளியம்பட்டி

**புளியம்பட்டி** (PULIAMPATTI) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டம், தொப்பம்பட்டி ஊராட்சி ஒன்றியத்தில் இருக்கும் ஒரு வருவாய்க் கிராமம் (ஊர்). பழனி வருவாய் வட்டத்தின் இருபத்திரெண்டாவது எண் கொண்ட வருவாய் கிராமம் (கிராம எண்:22) ஆகும்.
# புளியம்பட்டி

## அமைவிடம்

பழனியிலிருந்து தாராபுரம் செல்லும் மாநில நெடுஞ்சாலையில் புளியம்பட்டி பிரிவிலிருந்து கிழக்கே சுமார் 0.8 கி.மீ.தூரத்தில் அமைந்து உள்ளது. கடல் மட்டத்திலிருந்து 521 மீட்டர் உயரத்தில் உள்ளது.
# புளியம்பட்டி

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி, **புளியம்பட்டி** கிராமத்தில் 640 வீடுகள் உள்ளது. இக்கிராமத்தில் 2478 பேர் வசிக்கின்றார்கள். பாலின விகிதம் 50.24 %. இதில் 1269 பேர் ஆண்கள்; 1209 பேர் பெண்கள். இக்கிராமத்தில் ஆரம்பப் பள்ளி 2ம், நடுநிலைப் பள்ளி 1ம் உள்ளது.
# புளியம்பட்டி

## முக்கிய பயிர்

அதிக மேட்டுப் பகுதியானதால் புன்செய்ப் பயிர்களான சோளம், கம்பு, ஆகியவையும், மக்காச்சோளமும் அதிகமாக பயிரிடப்படுகிறது.
# புளியம்பட்டி

## நிருவாக அமைப்பு

- வருவாய் மாவட்டம் : திண்டுக்கல்
- வருவாய் கோட்டம் : பழனி
- வருவாய் வட்டம் : பழனி
- ஊராட்சி ஒன்றியம் : தொப்பம்பட்டி
# புளியம்பட்டி

## கிராமத்தின் தகவல்கள்

- வருவாய் கிராத்தின் மொத்த புலங்கள் (**Number of Survey fields**) : 1 முதல் 423 முடிய
- வருவாய்கிராமத்தின் பரப்பு : 945.72.5 ஹெக்டேர்- (2336.93.ஏக்கர்)
- வருவாய்கிராமத்தின் நன்செய் நிலம் :
- வருவாய்கிராமத்தின் புன்செய் நிலம் :
- வருவாய்கிராமத்தின் புறம்போக்கு நிலம் :
- குக்கிராமங்களின் எண்ணிக்கை :
# 1749

**1749** (**MDCCXLIX**) ஒரு புதன்கிழமையில் ஆரம்பமான ஒரு சாதாரண கிரிகோரியன் ஆண்டாகும். 11-நாட்கள் பின்தங்கிய பழைய யூலியன் நாட்காட்டியில் இவ்வாண்டு ஒரு ஞாயிற்றுக்கிழமையில் ஆரம்பமானது.
# 1749

## நிகழ்வுகள்

சனவரி 3 - ஐக்கிய அமெரிக்க மாநிலமான வெர்மான்ட் பின்னாளில் உருவாகக் காரணமான நியூ ஃகம்ப்செயர் நில வழங்கல்கள் பென்னிங் வென்ட்வேர்த்தினால் ஆரம்பிக்கப்பட்டது.
# 1749

## பிறப்புகள்

- மார்ச் 23 - பியர் சிமோன் இலப்லாசு, பிரெஞ்சு கணிதவியலாளர் (இ. 1827)
- மே 17 - எட்வர்ட் ஜென்னர், ஆங்கிலேயெ மருத்துவர் (இ. 1823)
- ஆகத்து 28 - யொஹான் வூல்ப்காங் ஃபொன் கேத்தா, செருமானிய எழுத்தாளர் (இ. 1832)
# போலன் கணவாய்

**போலன் கணவாய்** பாக்கிஸ்தானின் பலுச்சிஸ்த்தான் மாகாணத்தில் தோபா காக்கர் மலைத்தொடரில் அமைந்த கணவாய் ஆகும். இது கடல் மட்டத்திலிருந்து 1,793.4 மீட்டர் (5,884 அடி) உயரத்தில் அமைந்துள்ளது.இது பாக்கித்தானின் பலுச்சிஸ்த்தானையும், ஆப்கானின் காந்தகாரையும் இணைக்கிறது. இது ஆப்கன் எல்லையில் இருந்து 120 கிலோமீட்டர் தொலைவில் உள்ளது. தெற்காசியாவிற்குள் நுழைவதற்கு இதுவும் கைபர் கணவாயும் தான் வழியாகும்.  
இந்தியத் துணைக் கண்டத்தில் (சுதந்திரத்துக்கு முன்) உள்ள முக்கிய கணவாய்களில் ஒன்று.1880-களில் இங்கு இருப்புப்பாதை அமைக்கப்பட்டது.  
பிராகுயி மொழி மற்றும் பலூச்சி மொழி பேசும் இன மக்கள் இப்பகுதியைத் தங்கள் கட்டுப்பாட்டுக்களுள் வைத்திருந்தனர். இம்மக்கள் இன்றளவும் பாக்கித்தானின் பலுச்சிஸ்த்தான் பகுதியில் வாழ்ந்து வருகின்றனர். பிராகுயி மக்கள் பிராகுயி மொழி என்னும் திராவிட மொழி பேசும் இனத்தவர்.
# போலன் கணவாய்

## புவியியல்

போலன் கணவாய் கடல் மட்டத்திலிருந்து 1,793.4 மீட்டர் (5,884 அடி) உயரத்தில் தோபா காக்கர் மலைத்தொடரில் அமைந்துள்ளது.
# போலன் கணவாய்

## இதனையும் காண்க

- 2025 ஜாபர் எக்ஸ்பிரஸ் இரயில் கடத்தல்
# இறக்கண்டிப் பாலம்

**இறக்கண்டிப் பாலம்** (*Irakkandi Bridge*) இலங்கை திருகோணமலை மாவட்டத்தில் உள்ள திருகோணமலையையும் புல்மோட்டையையும் இணைக்கும் வகையில் இறக்கண்டிக் கடல் நீரேரிக்குக் குறுக்கே அமைக்கப்பட்டுள்ள ஒரு பாலம். 300 மீட்டர் நீளம் கொண்ட இது இலங்கையில் மூன்றாவது நீளம் கூடிய பாலம் ஆகும். சவூதி அரேபியாவின் நிதியுதவியுடன் கட்டப்பட்ட இப்பாலம், 2009 அக்டோபர் 20 ஆம் தேதி, அப்போதைய சனாதிபதி மகிந்த ராஜபக்சவினால் திறந்துவைக்கப்பட்டது.
# வெள்ளி சல்பேட்டு

**வெள்ளி சல்பேட்டு** *(Silver sulfate)* என்பது Ag<sub>2</sub>SO<sub>4</sub> என்ற மூலக்கூற்று வாய்ப்பாடு கொண்டதொரு அயனிச் சேர்மமாகும். வெள்ளி முலாம் பூசுதலிலும் கறைபடுத்தாமலிருக்க வெள்ளி நைட்ரேட்டுக்கு மாற்றாகவும் இது பயன்படுகிறது. இச்சேர்மம் நீரில் சிறிதளவு கரையக்கூடியதாக உள்ளது. சாதாரண அறை வெப்பநிலையில் நிலைப்புத்தன்மை கொண்டுள்ளதால் இச்சல்பேட்டை எளிதாகச் சேகரிக்கவும் பயன்படுத்தவும் முடியும். ஒளி அல்லது காற்றில் படநேர்ந்தால் இது நிறம் மாறும் தன்மையுடையது.
# வெள்ளி சல்பேட்டு

## தயாரிப்பு

வெள்ளி நைட்ரேட்டு கரைசலுடன் கந்தக அமிலம் சேர்த்து வினைப்படுத்துவதால் வெள்ளி சல்பேட்டைத் தயாரிக்க முடியும்.
: 2 Ag<sup>+</sup><sub>(aq)</sub> + SO<sub>4</sub><sup>2−</sup><sub>(aq)</sub> → Ag<sub>2</sub>SO<sub>4(s)</sub>  
பின்னர் சூடான நீரில் வீழ்படிவைக் கழுவி வெள்ளி சல்பேட்டு தயாரிக்கப்படுகிறது.
# வெள்ளி சல்பேட்டு

## வெள்ளி(II) சல்பேட்டு

ஓரு இணைதிறன் வெள்ளி அயனிக்குப் பதிலாக இரு இணைதிறன் வெள்ளி அயனி கொண்ட வெள்ளி(II)சல்பேட்டு முதன் முதலில் 2010 ஆம் ஆண்டில் தயாரிக்கப்பட்டதாக அறியப்படுகிறது. வெள்ளி(II) புளோரைடுடன் கந்தக அமிலத்தைச் சேர்ப்பதன் மூலம் இது தயாரிக்கப்பட்டது. கருப்பு நிறத் திடப்பொருளான இது 120 பாகை செல்சியசு வெப்பநிலையில் சிதைவடைந்து ஆக்சிசனை வெளியேற்றி பைரோ சல்பேட்டாக உருவாகிறது.
# வெள்ளி குளோரேட்டு

**வெள்ளி குளோரேட்டு** (Silver chlorate) என்பது AgClO<sub>3</sub> என்ற மூலக்கூற்று வாய்ப்பாடு கொண்ட வெண்மை நிற்த்தில் இருக்கும் ஒரு வேதிச் சேர்மமாகும். இச்சேர்மம் மற்ற எல்லா குளோரேட்டுகளையும் போல நீரில் கரைகிறது, ஆக்சிசனேற்றியாகவும் உள்ளது. எளிய உலோக உப்பு என்ற அடிப்படையில் அடிப்படைக் கனிம வேதியியல் சோதனைகளுக்குப் பயன்படும் ஒரு பொதுவான வேதிப்பொருளாக பயன்படுகிறது. ஒளியால் பாதிக்கப்படும் என்பதால் இது, நன்கு இறுக்கமாக மூடிய கொள்கலனில் சேகரித்து வைக்கப்படுகிறது.  
வெள்ளி குளோரேட்டு வெடிக்கும் இயல்புடையது என்பதால் சிலவேளைகளில் இதை முதன்மை வெடிபொருளாகவும் பயன்படுத்துகின்றனர்.
வெள்ளி(I) என்றால் ஆக்சிசனேற்ற நிலை 1 இல் வெள்ளி உள்ளது என்பது பொருளாகும்.